ઉત્તર પ્રદેશની સરકારે મંગળવારે યોગગુરુ બાબા રામદેવને મોટો ઝટકો આપીને ગ્રેટર નોઈડામાં પતંજલિના મેગા ફૂડ પ્રોસેસિંગ પાર્ક માટે અપાયેલી જમીનની ફાળવણી રદ કરી દીધા બાદ મુખ્યમંત્રી યોગી આદિત્યનાથ બુધવારે એક્શન મોડમાં આવ્યા હતા. તેમણે બાબા રામદેવને ફોન કર્યો હતો અને આ પ્રોજેક્ટ ઉત્તર પ્રદેશની બહાર ન લઈ જવા વિનંતી કરી હતી. તેમને પ્રોજેક્ટ માટે જરૂરી જમીન ફાળવી દેવાશે તેવી ખાતરી પણ યોગીએ આપી હતી. ત્યારબાદ પતંજલિએ ૬૦૦૦ કરોડ રૂપિયાનો આ પ્રોજેક્ટ અન્યત્ર ખસેડવાના નિર્ણય અંગે ફેરવિચાર કરવાની પણ ખાતરી આપી હતી.